DIES SAK, més enllà de fer pati!\nJordi Musons ♦ Octubre 3, 2011 ♦ 3 comentaris\nUn dels molts plaers de la nostre professió és que cap dia és igual a l’anterior. Però en el transcórrer diari de fer de mestre hi ha fets que per algun o altre motiu passen a prendre una dimensió extraodinària per la seva excepcionalitat i transcendència. L’hora d’esbarjo d’avui, si més no així és com …\nMÉS JOCS, MENYS ACTIVITATS\nJordi Musons ♦ Setembre 19, 2011 ♦ 1 comentari\nTot i que algunes en parts de l’article potser s’utilitza una visió un pèl pragmàtica i frívola de les vivències dels infants, en general és una bona reflexió sobre la importància del joc com a font d’aprenentatge i creixement personal. Encara que el joc lliure per sé, no sempre és generador d’aprenentages beneficiosos pel nen …\nESPAIS D’EDUCACIÓ NO FORMAL\nJordi Musons ♦ gener 22, 2011 ♦ Deixa un comentari\nUna escola és un espai viu on l’aprenentatge no només es dóna dins les parets d’una aula, sinó que qualsevol dels seus espais poden ser generadors d’aprenentatge. Tot i que la disposició i organització d’aquests espais no determinen, sí que condicionen el tipus d’aprenentatge que s’hi dóna. Aquest aspecte és especialment important als patis d’una …


Fruita - EcoAtaula\nPàgina d'inici / Fruita\nEl seu lema és: ecològic i de casa, produeixen fruita i verdura de cultiu ecològic i també fan sucs naturals.\nJoan Andreu, és el responsable de producció, envasat, venda i atenció al client de la marca Biocitrus.eu, agricultor per vocació des de 1998. En els seus 17 anys d’experiència, ha estudiat, evolucionat i superat dificultats, sobretot en la conversió a l’agricultura ecològica.\nLa producció ecològica, l’experiència i formació acumulada, l’actitud de millora contínua, la voluntat de servei, la valoració i reconeixement dels seus clients els fa més forts i els dóna confiança per seguir avançant.\nProdueixen fruita ecològica amb certificat del CCPAE. L’explotació de Lluís Camí està situada a Aitona.\nLluís Camí, pare i fill, s’encarreguen d’una explotació de fruita situada a Aitona. Cultiven fruita ecològica amb certificat del CCPAE.\npagès de tota la vida de Vilanova de Segrià, al 2005 va iniciar la producció amb maneig ecològic. Les característiques climàtiques de la zona afavoreixen la producció de fruita dolça d’excel·lent qualitat. Actualment produeix préssec, nectarina, pera i raïm de taula en ecològic.\nEl seu lema és: Fruita com la d’abans. Fruit nature és una petita explotació familiar situada en el Pla d’Urgell (Lleida), dedicada a la producció de fruita dolça ecològica, seguint les bases de la producció biodinàmica..\nOfereixen diverses varietats de poma i pera amb el gust d’antany: gustosa, sana i sucosa. A dia d’avui, també treballen per oferir fruita d’os, bàsicament préssec, nectarina i paraguaià.\nFamília de pagesos dedicats principalment al conreu de la cirera des de 1895. Despres de cireres, prunes i carabasses en Producció ecològica. Préssecs, pomes, calçots, mongetes del ganxet, conserves, llegums i d´altres hortícoles a l´aire lliure.\nEn els darrers anys han incorporat sistemes de gestió agroambiental per tal de seguir millorant la qualitat del fruit i, a part, contribuir a respectar, al màxim possible, l’entorn privilegiat que ens envolta.\nAquest respecte per al medi ambient s’ha traduït amb el registre al Consell Català de la Producció agrària ecològica per a poder certificar la producció.


Els vins - Oller del Mas\nVins de finca que respiren història\nEl vi més conegut de la casa, el germà petit del nostre Bernat. Un vi jove però amb pretensions. Es net i intens, amb notes de fruita molt fresca sobre un fons especiat i torrat. Tot i ser un vi jove, els 3 mesos en barrica li confereixen certa estructura i una bona integració de l’alcohol i l’acidesa. Golós i elèctric, no deixa indiferent a ningú per la seva gran relació qualitat/preu.\nEl Bernat és el vi insígnia de la casa i és el primer vi que vam elaborar al celler l’any 2003. Fa honor a un dels avantpassats de la família, Bernat Oller que va ser prior de l’ordre dels carmelites. És un cupatge de merlot amb syrah, picapoll blanc i picapoll negre. Elegant, fresc i amb tocs especiats. És fresc, afruitat i amb un bon equilibri.\nEl vi de chateau del celler. L’Arnau que fa honor al primer avantpassat que tenim constància de la família l’any 964 i és un dels 6 vins de finca de Catalunya. Elaborat a partir de merlot i picapoll negre de la parcel.la La Bohiga és l’expressió d’un territori on el paisatge i el clima són els protagonistes. Elegant, amb notes de fruita negra, càlid i amb uns tanins vellutats. És suau, amb cos i presència que destaca per la seva noblesa i complexitat.\nEl vi més exclusiu que elabora el celler. De varietat recuperada per Oller del Mas és un vi únic, 100% picapoll negre i amb ànima de Borgonya. De poc grau alcohòlic i poc color, és un vi elegant, amb notes subtils i delicades de fruita vermella que combinen amb tocs especiats i florals. Un vi delicat i amb una harmonia i elegància excepcional.\nCàndia és un dels vins experimentals del celler fruit de les tasques d’innovació i investigació de l’enòleg. Càndia va ser una de les pubilles de l’Oller al capdavant de la finca. És un cupatge de garnatxa, sumoll, samsó i syrah. Aromes nets i complexes on destaca la fruita vermella embolcallada de notes elegants i fresques.\nRòmia, la primera pubilla de l’Oller del Mas des de 1281 al 1308. Un homenatge al compromís i fermesa de totes aquelles dones que van liderar generacions passades. Un vi fresc, untuós fet amb samsó, sumoll, garnatxa, mandó i picapoll negre. Amb una criança mínima en ampolla al celler de 12 mesos. Elegant i amb estructura és una clara expressió del nostre terroir\nColor ataronjat degut a la llarga maceració amb les pròpies pells de la varietat malvasia manresana. Aromes nets i francs, amb molta complexitat, dels quals destaquen les notes cítriques, especiades i tocs balsàmics. En boca és fresc, l’acidesa és molt equilibrada.\nBernat Blanc de Picapolls\nUn vi únic fet amb picapoll blanc i picapoll negre fent un blanc de noirs. La varietat negra li confereix estructura i cos combinats amb la fruita blanca i la frescor del picapoll blanc. Un vi sec i gastronòmic, molt expressiu i amb una entrada en boca cremosa i molt agradable\nEl vi jove de la casa, és un cupatge de macabeu amb malvasia i també sauvignon blanc i picapoll negre. És un vi net i fresc, amb aromes i sabors de fruita blanca amb tocs tropicals. És suau, fresc i estructurat amb una acidesa que el fa especialment golós per dies d’estiu.\nMerlets és un vi de producció molt limitada i monovarietal de sumoll. Buscant la mínima intervenció, elaborem un vi amb una criança sobre les seves lies de 6 mesos i un mínim de 6 mesos en ampolla. De poc grau alcohòlic, és un vi delicat, suau i amb una acidesa que li dona una estructura i post gust llarg.\nVi monovarietal de Mandó amb una producció limitada. Collit a mà i embotellat sense filtrar és un vi on no s’hi ha afegit sulfits i s’ha elaborat amb la mínima intervenció i buscant la màxima expressió d’aquesta varietat recuperada. Durant la seva elaboració ha tingut una fermentació carbònica de 15 dies i fermentació espontània de 10 dies. Color vermell rubí, amb predominancia dels aromes de garrofa i cirera.\nÉs un cupatge de picapoll blanc i picapoll negre buscant la mínima intervenció. Producció molt limitada amb una criança sobre lies 3 mesos i 5 mesos en ampolla. Forma part de la gama de vins naturals del celler, és suau, golós i amb una acidesa marcada i un final afinat.\nVermut natural fet a partir de Picapoll Negre elaborat com a blanc i criat en fusta de roure francès durant 12 mesos. En boca equilibrat, d’entrada agradable on la part amargant és present. Dolçor suau.\nCervesa de color daurat amb una capa d’escuma fina i persistent amb un lleuger aspecte tèrbol. En nas, els seus aromes ens recorden a l’essència d’un vi, on predominen les notes de fruita blanca com la pera o el raïm.\nRecollida manual de les olives en el seu punt òptim de maduració i acidesa, per cada varietat. Premsat en fred separant les varietats i realitzant el cupatge un cop obtingut l’oli net.\nDels cultius de nogueres també n’extraiem nous de producció ecològica. Tenim 400 nogueres i en collim 100 quilos l’any. Com que no fem servir cap producte químic, la producció és molt limitada però també excel.lent.


van de Blues: Blue Heart, el concert del cap de setmana. Google\nBlue Heart, el concert del cap de setmana.\nQuant temps fa que no aneu a un concert de blues al Luz de Gas? Us ve de gust anar-hi a veure una de les bandes del moment? Sabeu quina és aquesta banda? Doncs els Blue Heart!\nLa sala Luz de Gas de Barcelona és una de les sales més acollidores i emblemàtiques del país, però no és molt habitual poder-hi veure concerts de blues. Aquest divendres és una d'aquestes ocasions on els aficionats al blues estem d'enhorabona i podem anar a gaudir de la nostra música preferida en aquesta sala!\nEls protagonistes del concert són els Blue Heart, la banda liderada pel gran guitarrista i cantant Xavier Soranells, que estan d'actualitat perquè fa uns mesos que han tret al mercat el seu primer disc, tot i que la banda ja té una llarga trajectòria. Aquest treball està integrat majoritàriament per cançons pròpies, i també amb algunes versions de grans bluesmen com Robert Johnson o Freddie King.\nEls Blue Heart són un trio, a l'estil dels mítics Cream d'Eric Clapton o dels Double Trouble d'Stevie Ray Vaughan, i en Xavier està acompanyat per dos altres grans músics: Fèlix Sierra (baix) i Eudald Boluda (bateria). Amb aquesta bona base rítmica, Xavier Soranells pot treure partit del seu domini de la guitarra i de la seva veu, i tot això dóna com a resultat un repertori de blues fidel a la tradició però amb elements més sofisticats i moderns.\nDes del juny els Blue Heart estan presentant el nou disc (que porta per títol el nom de la banda) per diferents sales del país, i aquest divendres és el torn de Barcelona, amb el seu concert al Luz de Gas. Tant si els heu vist com si no, aquesta és una bona ocasió per anar al seu concert! Serà una gran blue night!\nDivendres 14, 21.30h - Presentació del nou disc de Blue Heart\nLuz de Gas - Muntaner, 246 (Barcelona)\nEntrades - anticipada 10 €, taquilla 12 €


Agrupament Escolta i Guia Marinada: 01/11/10\n27 i 28 Assemblea general a Torelló\nAquest cap de setmana 27 i 28 de novembre, Minyons Escoltes i Guies de Catalunya celebrarà la 34ª Assemblea General Ordinària a Torelló (Demarcació de Vic) sota el lema “Escoltant el futur!”\nEls actes de celebració de la 34ª Assemblea General Ordinària de MEG començaran el dissabte 27 de novembre a les 19h a la Plaça Vella de Torelló amb activitats ludicofestives diverses. El diumenge 28, a partir de les 8.30h, se celebrarà la reunió en plenari al Teatre Cirviànum de la població osonenca. L’acte acabarà cap a les 15.30h.\nDurant l’assemblea es presentaran els projectes per a aquest curs 2010/11 i es faran els respectius relleus dels càrrecs directius, entre altres punts. A més, es comptarà amb la participació del secretari de Joventut de la Generalitat de Catalunya, Eugeni Villalbí, la directora del Secretariat Interdiocesà de Joventut i Delegada de Joves de l'Arquebisbat de Tarragona, Marisa Jiménez, el regidor de Joventut de l’Ajuntament de Torelló, Manuel Romans Sánchez, i, a través de videoconferència, el vicepresident de l'Organització Mundial del Moviment Escolta (World Organization of the Scout Movement, WOSM), Mario Diaz. Tots els convidats faran un parlament sobre la contribució de l’escoltisme i el guiatge a Catalunya al llarg de la història.\nAprofitem per dir-vos que hi haurà Cau a l'hora de sempre a totes les branques, menys els Pioners i les Caravel·les que marxen de ruta!\nSalut i bon cap de setmana a tothom!\nPublicat per Agrupament Escolta i Guia Marinada: a les 16:10 Cap comentari:\nEls Ràngers i Noies Guies marxem de sortida de cap de setmana. El dissabte 20 i diumenge 21 els Ràngers i Noies Guies farem un Raid.\nEls caps encara no han desvetllat quin serà el destí dels nois i noies, però el que si que podem dir és que al I Festival Internacional TOTSONS s'ho passaràn molt i molt bé.\nFins aquí podem llegir...\nTindreu més notícies ben aviat.\nEtiquetes: Raid, Rangers i Noies Guies, Sortides\nAssemblea General Demarcació a BELIANES\nPrimer, què és cou?\nQuè és demarcació?\nLa demarcació som tots!\nQuè és Assemblea?\nL’ADO està integrada per tots els afiliats i afiliades de MEG de la Demarcació L/S/U, majors d’edat i que tinguin algun càrrec dins d'un agrupament i/o la demarcació. Cada assembleista que porti un any com a mínim de servei al Moviment, tindrà un vot personal i intransferible. Tots els assembleistes, inclosos els de primer any, tenen dret a paraula així com a formular els seus precs i preguntes a la resta de l’Assemblea General durant el plenari.\nAssemblea i Trobada 0 Demarcació L/S/U\nVoleu conèixer el nou equip Pedal?\nVoleu veure l’equip Sirga?\nVoleu plorar amb les despedides?\nVoleu donar la benvinguda a dos nous agrupaments?\nI sinó... voleu provar si us lligueu algú d'algun altre agrupament???\nPels que no ho acabeu de tenir clar sàpigueu que:\nDe moment som 35 a la Trobada 0 (foca prèvia)\ni 150 a l'Assamblea!!!\nAh, i a la nit: The Zebra Squid, DJ's Ponxo, Dj's Gemma i La Rumba del Pla!!\nI sobretOOt no deixeu mai de pedalar fOrt!!\nPublicat per Agrupament Escolta i Guia Marinada: a les 10:07 Cap comentari:\nEtiquetes: Agrupament, Caps, Minyons Escoltes i Guies, Trobades\nCistella de Nadal?\nUn any més, l’agrupament Marinada, fidel a les tradicions ha fet la cistella de Nadal.\nAquest any, hem tirat la casa per la finestra i com podreu comprovar sortegem una magnífica cistella amb un gran assortit de productes.\nLa cistella, que està exposada a la farmàcia de Verdú, ve presentada en un cubell de roba; que un cop buit, l’afortunat o afortunada podrà utilitzar a casa seva per la roba bruta.\nUs animem a atansar-vos a la farmàcia de Verdú per signar una casella de la llumeneta pel mòdic preu de 3€.\nRàpid, que s'acaaaaaben!\nPublicat per Agrupament Escolta i Guia Marinada: a les 12:46 Cap comentari:\nUna colla de torra-castanyes\nEl passat cap de setmana la branca de Pioners i Caravel·les van arremangar-se i es van endisar per les tradicions catalanes i fer país, un dels pilars de l'escoltisme a Catalunya.\nEl fruit típic d’aquesta època tot i que es poden menjar durant tota la temporada, hi ha una nit que no poden faltar: la nit d’abans de Tot Sants.\nA Verdú enguany no és va celebrar la tradicional castanyada popular però els nens estaven motivats ja que l'any passat s'ho van passar-ho bé torrant castanyes...\nAixí que, amb l'únic objectiu de fer reviure les tradicions i ambientar el poble d'oloreta de castanyes i fum, van torrar-ne un bon grapat de quilos el diumenge a la plaça Major i uns pocs més el dilluns. Van fer net de castanyes i estaven molt contents.\nGràcies a tots i a totes els que vau col·laborar amb aquest acte.\nEls diners que van recollir els destinaran als pròxims campaments o ruta d'estiu.\nPublicat per Agrupament Escolta i Guia Marinada: a les 8:12 Cap comentari:


GRAU PHYSIOTHERAPY & TECHNOLOGY - EUSES Escola Universitària de la Salut i l'Esport.\nGRAU PHYSIOTHERAPY & TECHNOLOGY\nHome GRAU PHYSIOTHERAPY & TECHNOLOGY\nEl Grau en Fisioteràpia Internacional de l’Escola de Noves Tecnologies Interactives (ENTI-UB) i de l’Escola Universitària de la Salut i l’Esport (EUSES-UdG) és la primera titulació universitària íntegrament en anglès que t’ofereix un enfocament holístic i global de la fisioteràpia abordant aspectes com: la valoració, el diagnòstic, el disseny i el desenvolupament de tractaments.\nAquest Grau t’aportarà una formació dinàmica, orientada al món professional amb el doble valor afegit de l’aplicació de les noves tecnologies i la formació específica en llengua anglesa. Aquest darrer aspecte et dotarà d’un perfil professional molt competitiu, facilitant el accés al mercat laboral internacional.\nPrecisament, gràcies a la presència d’ENTI-UB, assoliràs una formació universitària pionera en noves tecnologies: coneixeràs les noves TIC, pròpies de l’e-health, aplicades a la salut i fins i tot, treballaràs en la creació de noves aplicacions apps mòbils o software aplicat a la fisioteràpia. Actualment, el coneixement de les eines de la salut digital és un requisit imprescindible per esdevenir un bon fisioterapeuta.\nD’altra banda, també cal destacar que durant aquests estudis comptaràs amb un equip docent de qualitat amb perfil internacional i una àmplia experiència professional. Tot plegat et permetrà convertir-te en un nou professional amb caràcter internacional, amb capacitat d’afegir qualitat al servei assistencial i crear nous recursos.\nFinalment, altre aspecte molt positiu d’aquest Grau és el ‘learning by doing’, és a dir, l’aprenentatge basat en casos pràctics. Des del primer curs, tindràs l’oportunitat de posar en pràctica els coneixements teòrics. A més, aquesta titulació disposa de convenis de pràctiques a centres distribuïts per tota Catalunya i França. També, podràs accedir a múltiples programes d’intercanvi internacional, així com, a la posterior ampliació i continuació d’estudis de postgrau a prestigioses universitats d’arreu del món.\nEn aquest enllaç, pots ampliar la informació sobre el Grau en Fisioteràpia Internacional, una formació 100% en anglès que incorpora els darrers avenços tecnològics aplicats a la fisioteràpia i amb vocació internacional.


Tres estudiants d'Educació Primària a la UIB de Menorca, becades per la Fundació Rubió Tudurí - Fora Vila\nTres estudiants d’Educació Primària a la UIB de Menorca, becades per la Fundació Rubió Tudurí\nTres estudiants del grau d’Educació Primària a la Seu de la Universitat de les Illes Balears a Menorca han rebut una beca Tutor que lliura la Fundació Rubió Tudurí Andrómaco. Les tres alumnes becades són Aina Pons Triay i Vanesa Jiménez, de segon curs, i Aina Quevedo Portella, de quart del grau d’Educació Primària. Totes tres han rebut 2.000 euros per fer suport educatiu a quatre alumnes de primària que necessiten reforç i suport en els estudis.\nLa Fundació Rubió, que té un conveni signat amb la UIB, té, entre les seves finalitats, el foment i el desenvolupament de la cultura, la promoció i divulgació de la investigació científica, i la divulgació de temes científics i tècnics relacionats amb l’illa de Menorca. Un dels seus projectes rellevants són les beques de la Fundació adreçades a estudiants de grau universitari amb la finalitat de reforçar el compromís social dels estudiants i futurs mestres del grau d’Educació Primària.\nA l’edició d’enguany, s’hi presentaren 17 candidats, dels quals la comissió avaluadora n’ha triat tres, tenint en compte el seu expedient acadèmic universitari, un escrit en què l’alumne havia d’exposar el que espera d’aquesta experiència i una entrevista personal.


El Govern reformarà el mercat elèctric i el sistema fiscal\nActualitzada 19/09/2018 a les 12:02\nLa llum registrarà avui un nou màxim anual al mercat a l’engròs\n© Les ministres d'Administració Terrritorial Meritxell Batet (esquerra) i la ministra per a la Transició Ecològica Teresa Ribera, durant la sessió de control a l'Executiu al Congrés dels Diputats.\nEl Govern estatal plantejarà una reforma estructural del sistema elèctric, amb canvis al mercat i al sistema fiscal, segons la ministra de medi ambient, Teresa Ribera, qui ha avançat que a més es prendran mesures per donar resposta als 4,6 milions d’espanyols en situació de pobresa energètica.\nEn resposta a la portaveu adjunta d’Unidos Podemos al Congrés Ione Belarra, que ha vinculat el suport de la seua formació als Pressupostos a que es prenguin mesures per aturar la pujada de la llum, Ribera ha assegurat que el conjunt de l’Executiu és "inquiet" per la situació perquè l’electricitat és un factor fonamental per al benestar dels ciutadans.\nLa ministra ha atribuït l’actual situació al "fre" patit en les reformes estructurals que s’havien d’haver anticipat i ha avançat que diversos ministeris estan treballant en tres grans àrees d’actuació, la primera d’elles dirigida a protegir als més vulnerables i a lluitar contra la pobresa energètica.\nA més, presentarà un "pla de xoc a curt termini" amb mesures "que d’alguna manera puguin fer oscil·lar la balança en la direcció correcta i recuperant la senda de transformació que necessitem". També proposaran una reforma estructural, ja que, segons la seua opinió, si no s’aborden reformes estructurals respecte al funcionament del mercat i del sistema fiscal "és molt difícil que aquestes coses puguin canviar de manera sòlida i estable en el temps".\n"Només podem aconseguir un preu estable, predictible, raonable i amb costos operatius zero en electricitat si culminem un procés de transició energètica que ens porti a un sistema cent per cent renovable i eficient, però hem de recórrer aquest camí i aquesta és la responsabilitat del Govern". Probablement caldrà introduir canvis importants en el funcionament del mercat, ha insistit Ribera, qui ha assenyalat que prendran mesures d’"impacte immediat" que permetran anar canviant el to general del funcionament d’un sector que, d’altra banda té un futur brillant en la transició energètica que compta amb l’electricitat com a "gran vector net".\nLa ministra, que no ha concretat mesures, compareixerà aquesta tarda a petició pròpia en la Comissió de Transició Ecològica per explicar l’actuació del Govern per frenar la pujada del preu de l’electricitat, que avui registrarà un nou màxim anual al mercat a l’engròs (75,93 euros per megawatt hora).


Micrarium | Exposicions | CosmoCaixa Barcelona\nFemella de copèpode (Cyclops sp.) Amb sacs ovígers. © Rubén Duro\nCosmoCaixa estrena un nou espai permanent, Micràrium, per obrir una porta d’observació a aquest món que, a causa de la petitíssima mida que té, resulta invisible a l’ull humà.\nUn espai pioner a Espanya on els visitants podran explorar el món microscòpic a través de l’experimentació amb diferents instruments de magnificació.\nHORARI GENERAL: de dilluns a diumenge de 10 a 20 h. Info del centre\n“QUE INESCRUTABLES I INCOMPRENSIBLES QUE SÓN LES OBRES OCULTES DE LA NATURA!”\nDes que es va inventar, el microscopi va revolucionar totalment el món de la investigació científica. Però, a més, va influir en el món de l’educació i la divulgació científica, probablement com cap altre instrument científic ho ha fet, tret, potser, del telescopi. Malgrat això, la major part de la ciutadania no ha tingut l’oportunitat d’observar el món microscòpic a través d’un microscopi o altres sistemes de magnificació. Una gran part del món que ens envolta ens és invisible als ulls.\nEn aquest marc, el nou Micràrium de CosmoCaixa pretén estimular l’interès pel que no es veu a través de l’experimentació en un entorn museogràficament atractiu en què l’usuari també n’és protagonista. Plegats, ens submergirem en les entranyes de tot tipus de materials, naturals i artificials, orgànics i inorgànics: sorra de la platja, minerals, micrometeorits, protozous, llevats, cianobacteris, larves, plomes, microplàstics i fins i tot obres d’art!\nL’espai permanent Micràrium és pioner a Espanya i un dels pocs a Europa que permet explorar el món microscòpic a través de l’experimentació. El visitant és alhora observador i protagonista; de fet, a més de preparacions del món mineral, vegetal i animal, al Micràrium els visitants es poden observar a si mateixos a través dels instruments de magnificació: pèls, pell o fins i tot la roba seran objectes que es podran visualitzar i comentar. L’objectiu és reforçar la idea que el món microscòpic no ens és aliè, que forma part de la nostra realitat encara que no el puguem veure.\nL’activitat al Micràrium comença en un espai immersiu que té com a objectiu traslladar el visitant a un escenari on invertim la realitat. En lloc de ser ell qui observa uns objectes diminuts a través de microscopis, lupes o altres artefactes, com farà a les activitats que duran a terme més tard, creem la il·lusió que és ell qui s’encongeix i comença a veure el món des d’una perspectiva completament nova. Per aconseguir la sensació que ens “fem petits”, creem un espai immersiu mitjançant una pantalla semicircular i envolupant que cobreix el màxim camp visual dels visitants. L’activitat d’observació a l’interior del Micràrium té lloc en quatre espais que reprodueixen les diferents àrees de contingut de la sala Univers: Kósmos, Evolució (dividit, alhora, en dos espais) i Fronteres.


Comunicat de l'activitat assistencial durant l'onada de calor | Junts contra el cancer - FECEC\nComunicat de l’activitat assistencial durant l’onada de calor\nData: 8 de juliol de 2019\nEl Servei Català de la Salut (CatSalut) informa que durant l’onada de calor, del 27 al 30 de juny, els serveis d’urgències hospitalaris de Catalunya van augmentar el nombre de visites totals un 3,29% de mitjana si es compara amb els mateixos dies de la setmana anterior (del 20 al 23 de juny, revetlla) a tot el territori. Sobretot el diumenge, 30 de juny, el nombre de visites va augmentar fins a un 9,56% respecte al mateix diumenge de la setmana anterior.\nAls CUAP, l’activitat es va incrementar fins a un 4,26% de mitjana comparant-la amb els mateixos dies. En els dos casos, el divendres, 28 de juny, va disminuir l’activitat respecte a la setmana anterior.\nEl 061 Catsalut Respon rep 544 trucades relacionades amb l’onada de calor\nD’altra banda, durant aquesta primera onada de calor, del passat 25 de juny i fins l’1 de juliol inclòs, el 061 CatSalut Respon va atendre 544 trucades relacionades amb aquest episodi. En un 70% es va requerir la mobilització d’un recurs sanitari, ja sigui un metge a domicili o ambulància del Sistema d’Emergències Mèdiques (SEM), i en el 30% restant es va atendre a les persones telefònicament, donant consells de salut i recomanacions sanitàries.\nMentrestant, el Departament de Salut impulsa la campanya ‘Un estiu sense UFFF’, que estarà activa tot l’estiu, i que inclou recomanacions a tenir en compte, especialment per la població més sensible i fràgil, davant les altes temperatures. També vol conscienciar de la importància d’hidratar-se bé per evitar el cop de calor.\nBeure molta aigua, protegir-se del sol amb crema solar, evitar les altes temperatures, ventilar i refrescar les llars i supervisar els infants a l’aigua són alguns dels consells de la campanya, els materials audiovisuals de la qual –vídeos, ventalls, cartells, xapes- es difonen a través dels canals de comunicació dels sistema sanitari públic català, per xarxes socials i pels mitjans de comunicació.\nPer a qualsevol informació sanitària o consell de salut, cal trucar al 061 CatSalut Respon. També es pot utiltizar l’app 061CatSalut Respon, des de la qual es contacta directament amb el 061 només a través d’un clic, i en el mateix moment de la trucada, un equip de més de 200 professionals -entre metges, infermers i tècnics- et geoposicionen alhora que poden accedir a la història clínica personal per atendre de manera més exhaustiva i eficaç el pacient.\nAutor: Gencat.cat (05/07/2019)


Boulevard du Temple - Viquipèdia, l'enciclopèdia lliure\n48° 51′ 48″ N, 2° 21′ 59″ E / 48.863288888889°N,2.3665083333333°E / 48.863288888889; 2.3665083333333\nPlaça de la Republica (París)\n36,5 ( ) × 405 ( ) m\nEl Bulevard du Temple, anteriorment anomenat "Bulevard del Delicte", és una carretera que es troba dins de París que separa el 3r districte del 11è. La carretera va des de la plaça de la República fins a la Plaça Pasdeloup. El nom del bulevard, es refereix a la proximitat que hi havia amb l'edifici de l’Orde del Temple.\nIl·lustració sobre el Bulevard du temple\nLouis Daguerre, va realitzar la primera fotografia on observem figueres humanes en el Bulevard du Temple (1838)\nEl Bulevard du temple, segueix el camí de paret que ressegueix la ciutat. Va ser construït per Charles V i enderrocat per Louis XIV. El bulevard va incorporar la filera d'arbres entre 1656 i 1705.\nVa ser considerat un lloc molt popular des de l'època de Louis XVI (1774–1792) fins a la Monarquia de juliol del 1830. Era considerat un lloc per fer vida social, trobar-se amb els amics i caminar tranquil·lament. A causa de la forta popularitat, van instal·lar-se moltes cafeteries i teatres, els quals anteriorment estaven localitzats al barri Sant-Laurent i Saint-Germain.\nLouis Daguerre l'any 1838 va elaborar una fotografia d'aquest carrer amb ajuda del Diorama. La imatge és un dels primers Daguerreotypes (inventat l'any 1837). És coneguda per ser la primera fotografia que mostra a dues persones.\nDaguerre, va simplificar la forma d’elaborar fotografies respecte a les elaborades amb anterioritat com la Vista des de la finestra a Le Gras el 1826 elaborada per Nicéphore Niépce. Daguerre va elaborar la fotografia amb 15 minuts, en canvi Niépce la va elaborar amb 8 hores; per això no trobem ombres en la fotografia de Niépce. No obstant això, Daguerre va innovar, ja que va fotografiar a les primeres persones. Es tracten d'un home que neteja botes i el seu client, els quals van estar quiets durant 15 minuts per tal de sortir amb claredat a la fotografia.\nObtingut de «https://ca.wikipedia.org/w/index.php?title=Boulevard_du_Temple&oldid=20817245»\nLa pàgina va ser modificada per darrera vegada el 27 feb 2019 a les 06:32.


jocs de Warcraft en línia - jugar en Game - Game\nDurant el joc Warcraft en línia abans estira el món d'Azeroth, amb la possibilitat de busseig lliure a la realitat màgica i el joc, la construcció d'una torre de fortificacions de peu. Només llavors confronten els cavallers i dracs, mags i fúries, arquers i altres herois. El desenvolupament de l'esdeveniment en el seu propi guió, no deixar els límits del país màgic. Vostè està esperant una emocionant batalla, quan els enemics es reuneixen al camp i mostrar les seves habilitats. Qui guanyarà i qui conquistarà més territoris? Les oportunitats no es limiten a, i vostè és l'heroi que va liderar un destacament dels guanyadors.\nJocs Warcraft per categoria:\nEl millor jocs de Warcraft\nWorld of Warcraft: trobar els parells\nWarcraft alfabets ocults\nDOTA il · lustracions Jigsaw Puzzle\nResisteix a Warcraft\nWorld of Warcraft concurs\nSi vostè està buscant, el qual pots jugar Warcraft en línia gratuïta, vostè ha vingut al lloc correcte\nJocs Tot jocs de Warcraft en línia\nLa popularitat del joc Warcraft\nL'home està constantment empenyent els límits de la seva existència. Té petits sentiments i accions reals, i crea un món de noves oportunitats, que estan disponibles, fins i tot les coses més irreals. L'univers de Warcraft s'ha tornat tan popular que fins i tot les persones amb calma relacionades amb els jocs d'ordinador, no eren indiferents a la nova diversió. L'enorme popularitat del producte, expressades en altres maneres i ndash; productes van començar a sorgir en forma de cartells a les samarretes, gorres, estores sota el ratolí de l'ordinador. Va arribar com de taula i jocs de cartes, còmics i llibres.\nAixò es pot explicar per la popularitat de ràpid que la gent, especialment els adults, la manca de la màgia en la vida real. Ells han crescut a partir de l'edat en què els contes de fades es perceben com a realitat i experimentar una mica de nostàlgia pels perduts. Alhora, World of Warcraft convida a ser part d'alguna cosa increïble, màgica, on un conte de fades cobra vida i no només una vida pròpia, i et dóna l'oportunitat de governar-se a si mateixos.\nMundial de la fantasia no deixa indiferent. Els orcs, mags, fades, dracs i altres personatges habiten un món de somni. Molt ben adaptat per a aquest gènere de joc i ndash; MMORPG on els jugadors de cara al seu heroi trobades amb personatges controlats per altres jugadors. Tal multi-mode de temps real dóna una presència personal efecte al món virtual. Jugar Warcraft en línia, a continuació, crear el seu propi univers amb les seves pròpies regles, que encara seria, teixides en la principal, inherents a la idea del joc.\nLa trama del joc Warcraft\nL'treva temporal constantment violen escaramusses entre l'Aliança i la Horda i l'Plaga, Alamuerte drac, la Legió Ardent i altres enemics que amenacen a Azeroth. Cada raça té la seva pròpia cultura i governants. Alguns observen que hi ha entre ells, però sempre hi haurà enemics. Déus antics recollits sota el comandament de l'exèrcit i de les forces del mal enviat a Azeroth legions d'un altre caos truja fam i por. &Nbsp;\nper seleccionar la direcció en què està Horda o Alliance – Depèn de tu. Convertir-se en resident de World of Warcraft, vostè guanyarà nous amics i submergir-se en un món de màgia i bruixeria, on fins i tot les fantasies més salvatges es tornen reals, i no veure el final de l'aventura. El teu heroi i ndash; aquesta és la seva nadó. Desenvolupar la seva capacitat d'esdevenir un guerrer valuós i competent. Això és decisió vostra, si pot arribar a aquestes altures, que són capaços de fer. Prendre part en les proves i batalles, i li portarà habilitats i destreses addicionals. A mesura que juguis podràs acumular, i de vegades perdre:\nEls objectes màgics;\nEls altres elements que són necessaris per dur a terme una missió determinada.\nEl coneixement més que s'han acumulat i habilitats, com més gran sigui l'estat del seu caràcter, i per tant les oportunitats. La seva sortida del joc conservarà tota obtingut prèviament com a personatge, però en canvi, vostè serà capaç de continuar la seva ruta d'accés virtual al punt on el va deixar. A més, a la seva disposició per crear diversos personatges pertanyents a diferents races i desenvolupar en paral·lel.\nJugar Warcraft en línia és increïblement emocionant, i no és estrany que el primer contacte amb aquest producte es converteix en una veritable obsessió. Llocs colorits i qualitat dignes de tot elogi. Moure en la geografia de la zona, que no senti molèsties i fronteres – canvi d'escenari es produeix sense problemes i en silenci, com si en la vida real. Sorprengui i altres vegades – gràfics detallats i el seu tridimensionalitat. A més, hi ha la possibilitat d'un sol joc per a aquells que prefereixen aquest tipus d'entreteniment.\nPer a molts nens, la familiaritat amb el gènere de l'estratègia es remunta a les consoles. En Szeged va ser un l'únic joc d'aquest tipus i ndash; Dune. Quant tindrien aquests nens llavors no estàvem buscant alguna cosa com això en el 6 bits no s'ha pogut trobar. Però en l'equip, tot pel mateix adolescents primogènit incondicional del gènere, i per a molts jocs d'ordinador en general, s'ha convertit en un joc de Warcraft 2. Després de les capacitats de les dunes de 16 bits aquest joc semblava progrés monstruosa: un increïble nombre d'edificis i unitats, una trama interessant, sessions informatives al començament de la missió i ndash; tot això s'ha convertit en un joc d'estratègia estàndard. La història de la guerra d'homes i orcs van capturar als jugadors per un llarg temps, donant pas a la recerca de l'assalt la base enemiga i frenèticament a defensar-se contra hordes d'enemics.\ncavallers i arquers, mags i dracs, castells, torres de diferents tipus i ndash; fascinats i adjunta al monitor per moltes setmanes. I després va venir la tercera Warcraft. Per a alguns va ser una continuació de la història, sinó per als altres i ndash; la caiguda de la norma clàssica. Malgrat el fet que el joc va ser realitzat en la seva totalitat en l'esperit de la versió clàssica, moltes persones no podien acceptar el marcat contrast d'un gràfic que ha portat al món de la tercera nau militar. Per evitar aquest tipus d'errors per el gestiona ara només un joc i ndash; la segona part és encara més eminent de StarCraft.\nEn la majoria dels casos, la continuació dels famosos dissenyadors de jocs de joc que s'enfronten amb el mateix problema: no podia mantenir el calendari de jocs en la tradició clàssica. Un registre en particular es considera que és una sèrie d'Heroes of Might and Magic, els creadors dels que han aconseguit alliberar una sèrie de jocs, no es pren la comunitat de jugadors. Això és especialment cert de les parts quarta i cinquena. Respecte Warcraft, les noves races com nous gràfics, van ser finalment presa jugadors. Ara aquest joc i ndash; la disciplina estàndard de eSports. Arran d'això, els jugadors van poder jugar Warcraft en línia. Univers joc s'ha convertit en un dels MMORPG més popular a la xarxa. &Nbsp;


Gestió documental, Administració electrònica | SEMIC\nDescobreix la solució Gestió documental >>\nGaudeix d'un sistema de gestió documental al núvol\nQUÈ ÉS EL PORTAL DE GESTIÓ DOCUMENTAL CLOUD?\nUna solució que permet a la Administració Pública disposar d’un avançat gestor documental, amb les avantatges de estar allotjat al núvol.\nOferim un servei integral en el que implementem, administrem, actualitzem, supervisem, oferim un servei de suport tècnic i de resolució d'incidències del sistema gestor documental i de les seves dades.\nUnificar els repositoris de documents\nEs pot carregar ràpidament qualsevol tipus de document i arxiu i es pot accedir a una vista prèvia dels arxius i documents, així com gestionar tasques i fluxos de treball senzills.\nEl sistema permet compartir la documentació amb l'equip de treball\nPermet sincronitzar els documents de l'escriptori de forma automàtica (tipus “drop box”). A més, fa possible que es pugui organitzar i compartir documents i arxius, així com controlar-ne les versions.\nAccès als documents des de qualsevol lloc o dispositiu\nConverteix un Tablet o smartphone en una unitat de càrrega mòbil. Disponible per a Iphone, Ipad i Android, permet l'edició en línia de documents amb Quickoffice HD, PDF Expert.\nPrivadesa i seguretat per a l'empresa\nSistema de col·laboració privat per a organitzacions, basat en un sistema de permisos de departaments i usuaris. Oferim també un sistemes de backup i suport tècnic.


Mariscal de la Reial Força Aèria - Viquipèdia, l'enciclopèdia lliure\nMariscal de la Reial Força Aèria (MRAF) és el màxim rang a la RAF. En temps de pau només és lluït pels oficials de la RAF nomenats com Cap de l'Estat Major de la Defensa, i pels Caps de l'Estat Major de l'Aire retirats, els quals són promoguts immediatament abans del seu retir. Les promocions al rang van cessar a la dècada dels 90. Actualment, el màxim rang pels oficials al servei actiu de és Mariscal en Cap de l'Aire, si bé la promoció a Mariscal de la Reial Força Aèria és encara possible en temps de guerra, així com pels membres de la família reial britànica i per a alguns oficials veterans a discreció del Monarca.\nEl Mariscal de la Reial Força Aèria és un rang de 5 estrelles i té el codi de rang de l'OTAN de OF-10, equivalent a Almirall de la Flota a la Royal Navy o a Mariscal de Camp a l'Exèrcit britànic.\nAbans de la creació dels rangs d'oficial de la RAF el 1919, es proposà que per analogia amb Mariscal de Camp, el màxim rang hauria de ser Mariscal de l'Aire (Air Marshall). Va ser posteriorment que es decidí que el rang de Mariscal de l'Aire seria equivalent al de Tinent General i que el màxim rang de la RAF s'anomenaria Marshal of the Air. Tanmateix, uns dies després de la seva promulgació, i a proposta del rei Jordi V, es modificà el nom a l'actual Mariscal de la Reial Força Aèria.\nLa insígnia de rang consisteix en 4 barres blau cel (amb una franja negra als costats), al damunt d'una franja blau cel amb els costats negres més gruixuda. Es llueix a les bocamànigues o a les espatlles de l'uniforme de vol.\nL'estendard d'un Mariscal de la Reial Força Aèria és una banda horitzontal gruixuda en vermell al centre amb 1 banda més prima en vermell als costats, sobre un fons blau gris i una banda blau fosc a les puntes.\nEl distintiu per un vehicle mostra 5 estrelles blanques sobre un fons blau.\nInsígnia de bocamàniga o d'espatlla de Mariscal de la RAF\nEstendard de comandament de Mariscal de la RAF\nDistintiu de vehicle de Mariscal de la RAF\nA Wikimedia Commons hi ha contingut multimèdia relatiu a: Mariscal de la Reial Força Aèria\nObtingut de «https://ca.wikipedia.org/w/index.php?title=Mariscal_de_la_Reial_Força_Aèria&oldid=20491798»\nLa pàgina va ser modificada per darrera vegada el 16 nov 2018 a les 19:48.


Abel's page: Més participació en la Fira de Santa Tecla\nJordi Robira, president d’Unió de Pagesos al Berguedà va parlar en el Berenar de ràdio Puig-reig de la Fira de Santa Tecla d’enguany, que la va classificar d’“èxit”. També ens va fer quatre pincellades de com està el sector primari a la comarca. Assegura que els ramaders berguedans no passen “pel millor moment”.\nL’edició del 2005 de la Fira de Santa Tecla es presentava més ampliada i renovada. I així ho va afirmar Jordi Robira. Pel què fa l’apartat agrícola de la fira, que és la secció més important d’aquesta mostra, “va ser un èxit” segons el president d’Unió de Pagesos al Berguedà. El Passeig de la Indústria estava ple de bestiar, i sobretot hi havia molta vaca de pastura de la comarca. Robira també va destacar que enguany hi hagut més participació. També va assegurar que la fira de Santa Tecla poca cosa pot fer per ajudar al desenvolupament del sector primari al Berguedà.\nRobira va alertar de la crisi del sector. No hi ha una sola causa, però el president d’Unió de Pagesos a la comarca va apuntar com a principals adversitats: la crisi dels preus degut a la mundialització, la manca d’estructures efectives per part de les administracions, i la sequera d’aquests últims temps.\nposted by Abel at 19:07\ndijous, 29 de setembre, 2005


Tres de cada quatre catalans, a favor dels Jocs Olímpics d'hivern del 2030 - Catalunya Ràdio\nEls jocs olímpics se celebrarien entre Barcelona i el Pirineu (Baqueira Beret)\nÉs la primera vegada que es coneix una dada sobre el suport ciutadà a la candidatura Pirineus-Barcelona, segons un estudi del govern a què ha tingut accés "El matí de Catalunya Ràdio"\n21/01/2022 - 06.57 Actualitzat 21/01/2022 - 08.23\nTres de cada quatre catalans avalen la candidatura olímpica als Jocs d'Hivern del 2030, segons una enquesta elaborada per la Generalitat a què ha tingut accés "El matí de Catalunya Ràdio". Els principals arguments a favor d'organitzar-los són la promoció i internacionalització que obtindria el Pirineu, el creixement econòmic, el turisme, les millores en infraestructures i la creació de nous llocs de treball.\nÉs una de les condicions que s'havia fixat el govern abans d'impulsar la candidatura olímpica: tenir el suport de la ciutadania i, en concret, de la que viu a l'Alt Pirineu i l'Aran. Per això, Esquerra, Junts i la CUP s'han compromès a fer una consulta. I ja aquest passat desembre, el govern va elaborar una primera enquesta per saber quin és el grau de suport al projecte.\nSegons ha pogut saber "El matí", el 73,4% dels catalans troben "interessant o estratègica" la celebració dels Jocs d'Hivern. I aquesta xifra encara creix fins el 74,6% quan es pregunta als veïns del Pirineu. El president Pere Aragonès ja va enviar una carta al Comitè Olímpic Internacional formalitzant l'interès en presentar candidatura al juliol passat.\nEntre els punts a favor també s'esmenten evitar la despoblació i l'envelliment, millorar els serveis sanitaris i les telecomunicacions, recaptar més ajudes i inversions, potenciar el primer sector, evitar incendis i millorar l'accés a l'habitatge.\nPer als detractors del projecte, els principals arguments en contra o que generen incertesa són el cost econòmic, la construcció d'infraestructures que després dels Jocs poden quedar abandonades, l'absència de neu, la manca de prioritat, la poca rendibilitat o la massificació de gent.\nL'impacte mediambiental només preocupa el 4% dels enquestats a les comarques del Pirineu, però es dispara fins el 13% quan es pregunta als ciutadans de la resta del país. Tot i això, més de la meitat dels catalans reclamen que el projecte sigui sostenible mediambientalment i econòmica. I quatre de cada deu volen que s'obri un procés participatiu i es tingui en compte l'opinió del territori de forma transparent.\nL'estació d'esquí de La Molina, una de les seus de la candidatura olímpica (ACN)\nEl principal repte és la millora de les infraestructures en una zona on, per exemple, pel que fa al transport en tren només hi arriba l'R3 en un tram de via única durant molts quilòmetres.\nDe fet, el transport públic també està entre les principals oportunitats, on també pesa la preocupació pel despoblament i l'envelliment de la població. En aquest capítol, els habitants del Pirineu destaquen la millora dels serveis socials. Recordem que parlem de municipis que majoritàriament són petits, i també disgregats en diferents nuclis.\nLes dades s'han obtingut a partir de 1.500 entrevistes telefòniques, 300 de les quals a ciutadans que viuen a les comarques de la vegueria de l'Alt Pirineu i l'Aran, és a dir, la Vall d'Aran, l'Alta Ribagorça, el Pallars Jussà, el Pallars Sobirà, l'Alt Urgell i la Cerdanya.\nA mitjans del mes de juliol, també "El matí de Catalunya Ràdio" va avançar que l'actual executiu català apostava pel projecte de la candidatura Pirineus-Barcelona pels Jocs Olímpics d'hivern del 2030.\nEls pròxims anys, el Comitè Olímpic Internacional decidirà quina és la ciutat organitzadora dels Jocs.


Projecte d'obres aixecament del paviment d'un tram del camí del Torrent d'en Bartre i d'un tram del camí de la Bassa. Aprovació inicial\nProjecte d'obres aixecament del paviment d'un tram del camí del Torrent d'en Bartre i d'un tram del camí de la Bassa. Aprovació inicial\tProjecte d'obres aixecament del paviment d'un tram del camí del Torrent d'en Bartre i d'un tram del camí de la Bassa. Aprovació inicial Mis Leyes\nProjecte d'obres aixecament del paviment d'un tram del camí del Torrent d'en Bartre i d'un tram del camí de la Bassa. Aprovació inicial Nº de Disposición\t:\nAJUNTAMENTS DE LA PROVÍNCIA DE TARRAGONA\tAdministració Local2016-08132 Ajuntament de la Selva del Camp\nPer acord del Ple de la corporació en sessió celebrada el 6 d'octubre de 2016, s'ha aprovat inicialment el Projecte d'obres "Aixecament del paviment d'un tram del camí del Torrent d'en Bartre i d'un tram del camí de la Bassa", redactat per l'arquitecta tècnica municipal Sra. Montserrat Daroca Ferran. El pressupost de contracta del projecte executiu ascendeix a un import global de 115,975,21 (IVA exclòs).\nL'esmentat acord, junt amb l'exemplar del projecte, romandrà exposat al públic, de conformitat amb l'article 37.2 del Reglament d'obres, activitats i serveis dels ens locals, als efectes del seu examen i presentació de reclamacions i suggeriments, durant el termini de trenta dies hàbils a partir de la darrera publicació del present anunci al BOP de Tarragona.\nAquest expedient podrà ser consultat a la Secretaria de l'Ajuntament durant l'esmentat termini en hores d'oficina (dilluns a divendres, de 9 a 14 h.), i s'exposarà també al tauler d'anuncis i en la web municipal (www.laselvadelcamp. cat). En el cas que no es presenti cap al.legació ni reclamació en el termini d'informació pública, aquest acord quedarà aprovat definitivament sense cap més tràmit.\nL'ALCALDE, Josep Masdeu Isern La Selva del Camp, 7 d'octubre de 2016 CIE: BOPT\nProjecte d'obres aixecament del paviment d'un tram del camí del Torrent d'en Bartre i d'un tram del camí de la Bassa. Aprovació inicial\tTrámites


Alberto Fernández (PP) veu una "coacció inadmissible" la protesta d'ahir al míting de Rajoy\nCritica el "govern desproporcionat" de l'àrea metropolitana i les pujades de transport, IBI i aigua\n3 min. Barcelona 19/05/2015 11:16\n260x366 La candidata del PP en L'Hospitalet, Sonia Esplugas, y el de Barcelona, Alberto Fernández La candidata del PP en L'Hospitalet, Sonia Esplugas, y el de Barcelona, Alberto Fernández\nUna "coacció inadmissible en democràcia". Així s'ha referit aquest dimarts Alberto Fernández Díaz, el candidat del PP a Barcelona, a la protesta viscuda ahir en el transcurs del míting de Mariano Rajoy. En un acte per presentar les seves propostes sobre l'àrea metropolitana, ha subratllat que "tothom té dret a manifestar-se", però que això ha de ser compatible amb el "ple respecte a la llibertat d'expressió", especialment si es tracta d'un acte de campanya organitzat en un lloc tancat.\nPreguntat sobre els cops que van rebre els protagonistes de les interrupcions quan els treien del pavelló de la Nova Icària, Alberto Fernández ha precisat que es trobava a la primera filera i no va veure res, tot i que ha reiterat que "és inadmissible que algú pugui entrar en un acte a rebentar-ho". "Aquests són els amics de l'Ada Colau. Li demanaria que li digui als seus amics que deixin d'anar a intimidar" als altres, ha reblat.\nEl míting central del PP a Barcelona va ser especialment accidentat. Primer un parell de militants de la Plataforma d'Afectats per la Hipoteca (PAH) van aixecar-se i van cridar algunes consignes -fora del pavelló estava convocat un 'escrache'-, tot i que ràpidament van ser reduïts i expulsats de la sala, rebent empentes per part d'alguns simpatitzants del PP, que també els van colpejar amb els pals de les banderes. Uns instants després va aixecar-se una altre home, que va llençar fulls de mà en què criticava l'estafa de Fórum i Afinsa l'any 2008 i els incompliments electorals del PP, i que va ser igualment expulsat. Aquesta reacció per part dels simpatitzants ha rebut crítiques d'alguns usuaris de la xarxa, com el diputat al Parlament Joan Mena, que critica que un dels que van agredir als manifestants és el candidat del PP a Sabadell, Esteban Gesa.\nAigua, transport i IBI\nAlberto Fernández, acompanyat de la candidata popular a l'Hospitalet, Sonia Esplugas, ha presentat aquest dimarts les seves propostes en matèria de govern de l'àrea metropolitana. Entre elles destaca la dissolució del consell comarcal del Barcelonès i la simplificació de l'estructura administrativa, així com l'aprovació d'un pla urbanístic metropolità que substitueixi l'aprovat l'any 1953 i modificat el 1976. "Ha primat més l'interès del dia a dia dels ajuntaments", ha lamentat, i no s'ha consensuat un pla específic malgrat les ampliacions del port i de l'aeroport, l'arribada de l'AVE o el 'boom' immobiliari.\nEl candidat popular ha sigut especialment crític amb els partits que governen l'àrea -CiU, PSC, ERC i ICV-, criticant que dins de l'organisme existeixen 9 vicepresidències. També ha carregat contra la pujada de tarifes de l'aigua i del transport públic en els últims quatre anys, i contra el recàrrec de l'IBI que paguen els ciutadans per compensar el cost d'aquest transport. Segons ha denunciat, aquest recàrrec permet recaptar 93 milions d'euros, però és "injust i injustificat" perquè paguen igual ciutats que no reben el mateix servei. "Barcelona ha de reclamar un tracte de capital i les inversions que li pertoquen", ha assegurat, lamentant l'actitud i els deutes que manté la Generalitat amb la capital de Catalunya.


Diada de la colla – Xiquets de Vila-seca\nDiumenge 15 d’octubre, 11 del matí, la plaça de l’Església de Sant Esteve es comença a tenyir del nostre blau cel, i del verd dels nostres padrins de la Colla Castellera de Sant Pere i Sant Pau, que avui ens acompanyaran convidats a la nostra diada. Els que encara no han esmorzat, aprofiten els bars i cafeteries de la zona per fer-ho. El cel està mig ennuvolat però no amenaça pluja, en part s’agraeix que no surti el sol abrasador de tota diada i que circuli una mica d’aire.\nIniciem ronda amb un 2d6, tenim una bona pinya amb els nostres padrins, i amb els vila-secans d’altres colles que han volgut compartir la diada amb nosaltres, està clavat a terra, ni es mou.\nLa diada és a les dotze, ens endarrerim una mica en el seu inici perquè encara no ens ha arribat l’ambulància, essencial i obligatori la seva presència en tota diada. Minuts més tard tots enfaixats ja és aquí i ens preparem per donar inici, ens desplaçaren a un lateral de la plaça pel fet que coincidim en horari de missa i no volem entorpir l’accés dels feligresos. Ho fem a tocar de la centenària Fonda de Can Salvadó i la històrica Torre de l’Abadia, res més bonic que els nostres monuments històrics amb el campanar de fons, perquè els nostres fotògrafs puguin immortalitzar les nostres construccions humanes.\nIniciem ronda amb un 2d6, tenim una bona pinya amb els nostres padrins, i amb els vila-secans d’altres colles que han volgut compartir la diada amb nosaltres, està clavat a terra, ni es mou. Amb els dosos col·locats , està “maco” tal com crida el nostre cap de colla. Aixecador i enxaneta fent l’aleta culminen el castell. El descarreguem sense cap mena de problema. Els nostres padrins hi afegeixen al seu, un pis més, i descarreguen el 2d7.\nA la segona ronda provem amb el 3d7. Un castell que tenim més que consolidat i que esperem assolir com a mínim els onze de la temporada passada. Aquest és el novè d’enguany, el pom de dalt està perfecte, el castell es manté ferm i amb gent més nova, l’enxaneta toca el cel, i el descarreguem també sense cap dificultat. Sant Pere i Sant Pau hi torna a afegir un pis més, i l’agulla, descarregant el 4de7a.\nA la tercera ronda anem pel 4de6, els núvols han deixat pas al sol, i aquest ja apreta. Es comença a suar a causa de l’esforç i la calor. La pinya està ben consolidada, els terços una mica advocats de pit, però rectifiquen amb les indicacions del cap de colla, l’aixecador s’enfila sense cap mena de dificultat, i l’enxaneta dona el castell per carregat, la suau descarregada dona per fet el 4de6. Sant Pere i Sant Pau descarrega una 3de7a i un pilar de sis que el Pau s’atreveix a fer-li el vano.\nAcaben tots plegats fent cadascú 2pd4 que acaba amb l’aplaudiment de la diada per part dels assistents i com no amb la música de les gralles i el ball de la canalla. Com és típic, algun component acaba remullat com a camisa nova en senyal de bateig.\nEncara continua la festa, tenim preparat un pica-pica per a les dos colles a la sala de l’Oficina on tenim el nostre local d’assaig. Mentre la canalla corre per la plaça, i cap dins i cap fora, els més grans veuen a la pantalla gegant la Diada de la Fira de Santa Teresa al Vendrell, trenca el silenci els crits d’un Ohhh! quant fa llenya la Jove de Tarragona amb el 4d9sf.\nEl pica-pica ja és a taula i la gana apreta, en un ambient festiu tots s’acosten a picar, mentre fem petar la xerrada tots plegats. Els equips de lúdica han muntat diverses activitats per la canalla i acabem la Diada amb un Bingo ple de gom a gom i amb nombrosos premis, els castellers s’ho passen pipa cantant Línia! I Bingoo!, i gaudim de debò, encara que el que més gaudirà és el que s’ha emportat el pernil.


Quines vitamines necessiten els gossos – baluka mascotas\nQuines vitamines necessiten els gossos\nEns hem adonat que el nostre gos està millor que mai perquè estem acompanyant el pinso amb un complement de vitamines per a gossos. Com veus el teu? Té energia i els cabells bonics? Si no és així, potser has de revisar la seva alimentació.\nSaps quines vitamines necessiten els gossos? T'expliquem quines són i com introduir-les de forma natural a la seva alimentació.\nQuines vitamines són les que necessiten els gossos\nLa presa de vitamina A (retinol) és essencial durant la fase de creixement del cadell, ja que contribueix a la diferenciació cel·lular. Quan un gos és més adult, prendre vitamina A suposarà retardar el seu envelliment.\nTambé és molt important per a la vista dels nostres millors amics; addicionalment, repara i protegeix els teixits de la pell, els cabells i les mucoses.\nTé efectes antioxidants, ajuda el sistema immunitari a prevenir malalties, i juga un important paper en els sistemes renal i reproductiu.\nÉs una vitamina liposoluble, cosa que significa que es dissol en greixos, com la D, l'E o la K. Els gossos emmagatzemen aquestes vitamines al fetge i expulsen les sobres “fent les seves necessitats”.\nLa vitamina B pertany al grup de les hidrosolubles, és a dir, les que es dissolen en aigua. La presa de vitamina B també reforça el sistema immunitari dels nostres gossos, i els ajuda a conservar un bon estat general de salut. Les seves propietats antioxidants també contribueixen a retardar l'envelliment , igual que la vitamina A. A més, és beneficiosa per al metabolisme (els ajuda a absorbir millor els nutrients del menjar)\nLa importància de la vitamina B als nostres millors amics s'entén quan estan vomitant o amb diarrea. ¡El risc de deshidratació és real, i la seva vida correrà perill! En prendre vitamina B ajuda a restablir l'equilibri perdut.\nI aquí en destacarem una d'aquest grup: la biotina o vitamina H que, malgrat el seu nom, també és del grup B. Per què la ressaltem?\nPerquè és una de les vitamines que més ajuden que els nostres gossos tinguin un pèl i una pell de gran qualitat. Aquesta vitamina promou la diferenciació cel·lular, igual que la vitamina A, i ajuda a la regeneració de les capes més externes de la seva pell.\nLa vitamina C amics peluts per les seves propietats antioxidants, entre els seus múltiples avantatges.\nPerò saps per què serveix la vitamina C per als gossos? Doncs ajuda els seus organismes a crear múscul, a formar els vasos sanguinis ia enfortir els seus ossos i dentadures.\nPer exemple, fomenta la producció de col·lagen, importantíssim per a prevenir malalties articulars com l'artritis o la displàsia de maluc. El col·lagen retarda la degeneració dels cartílags.\nHem de dir-te que la vitamina D només és beneficiosa per als gossos si se'ls administra en les dosis adequades. S'han documentat molts casos d'hipervitaminosi en gossos, i és que la vitamina D és tòxica en excés!\nAixò sí, quan el gos ingereix les quantitats justes de vitamina D, els primers beneficiats seran els seus ossos gràcies a l'ajuda de l'absorció del calci.\nParal·lelament, la vitamina D ajudarà els nostres millors amics en casos d'inflamació intestinal, cardiovascular i fins i tot per prevenir l'aparició de tumors.\nCurcuma com a antiinflamatori natural per a gossos\nCom triar les vitamines per al teu gos i introduir-les a la seva alimentació\nAra que ja saps quines vitamines se li pot donar a un gos, és important que aclarim que algunes les han d'ingerir i d'altres les produeixen per si mateixes. t13>carotè, un pigment dels vegetals. En ingerir-los, l'intestí del gos el transforma i extreu la vitamina. sardina i els cereals són exemples de fonts naturals de vitamina B.\nPel que fa a la biotina, és cert que els gossos poden produir-la per si mateixos gràcies als bacteris dels seus intestins, però si els estàs donant un antibiòtic per tractar alguna malaltia infecciosa, no estaran produint vitamina H.\nEls gossos també poden generar vitamina C per si mateixos, ja que es pot trobar en forma de àcid ascòrbic (present a la glucosa). No obstant això, no sempre la quantitat generada serà suficient, i serà important complementar la ingesta de vitamina C donant-li algunes fruites i verdures que pugui menjar.\nLes fonts naturals de vitamina D se solen limitar al peix blanc i al peix blau i, per descomptat prenent el sol, ja que s'absorbeix per la pell. No obstant això, hi ha estudis que suggereixen que aquestes fonts de vitamina Dno són suficients per si soles.\nHas apuntat quines vitamines necessiten els gossos? Les que hem analitzat en aquesta llista són algunes de les més importants, i totes es troben al complex vitamínic balukaVIT de Baluka . Aquest complement alimentari és ric en aquestes vitamines, aminoàcids essencials i cúrcuma, un potent antiinflamatori. El nostre gos té tot el que necessita gràcies a haver donat suport a la seva alimentació amb aquest complement! >El nostre Matalàs de Viscoelàstica


Apartment Casares Sol Estepona Espanya - Ofertes d'hotels amb els MILLORS DESCOMPTES EN LÍNIA\nVeure tots els 691 allotjaments a Estepona.\nApartment Casares Sol\nBahia de Casares, Estepona, Espanya - Molt bona ubicació - Veure al mapa\nMés informació sobre Apartment Casares Sol\nAl visitar Casares, vosté es sentirà com a casa a Apartment Casares Sol, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Apartment Casares Sol és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de aparcament de cotxes, habitació familiar. Gaudiu de les comoditats d'alta gama com ara aire condicionat, calefacció, balcó/terrassa, aparell de televisió, reproductor de DVD/CD per tal de relaxar-vos després d'un cansat dia. L'hotel ofereix instal.lacions fantàstiques, incloses piscina exterior, per ajudar-vos a relaxar després d'un carregat dia a la ciutat. Apartment Casares Sol és un lloc ideal d'estada pels viatgers que busquin encant, comfort i facilitat a Casares.


Gregorio Casasempere Gisbert, premiat als Samarita | Corporació Musical Primitiva CIM Apolo / Notícies\n← Àngel Lluís Ferrando dirigirà l’Himne de Festes 2020\nLa Primitiva prepara el concert de Santa Cecília →\nPosted on Octubre 25, 2019\tby CMP Noticies\nEl que fora director de La Primitiva ha estat designat ‘Personatge Fester de l’Any’\n29-12-2006: Últim concert de Gregorio Casasempere Gisbert com a director de La Primitiva\nPMB. Després de José María Valls, un músic torna a ser homenatjat i designat ‘Personatge fester de l’any’ com és Gregorio Casasempere Gisbert. Aquest reconeixement s’ha anunciat en roda de premsa a càrrec de David Ponsoda, president de l’Associació Cultural Samarita que enguany celebra la seva sisena edició dels Premis de la Festa. El motiu d’aquest premi es basa en tractar-se del primer músic que va compondre música per als boatos, el qual recollirà el guardó el proper 9 de novembre a la seu de la Filà Cordó dins d’un sopar en benefici d’Intereconomato Parroquial de Cáritas de Alcoy. La cerimònia d’aquest any s’està organitzant de forma un tant atropellada ja que no es tenia prevista la seva celebració per motius económics encara que finalment sí que es realitzarà gràcies als recolzaments d’alguns patrocinadors. Aquest poc temps de preparació ha fet que alguns premis no es repartiran com el de Millor Ballet, Millor Alardo i Millor Música Original que l’any passat va recaure en Saül Gómez Soler.\nAquesta entrada s'ha publicat en fotonoticia, general, premsa i etiquetada amb ajuntament d'alcoi, Banda Primitiva Alcoi, Filà Cordón, Gregorio Casasempere Gisbert, Premios Samarita. Afegiu a les adreces d'interès l'enllaç permanent.


Raquetes de neu - Viquipèdia, l'enciclopèdia lliure\nRaquetes de neu tradicionals\nLes raquetes de neu són uns estris que s'acoblen a les botes i serveixen per desplaçar-se amb més comoditat i rapidesa sobre terreny nevat, utilitzant-se sobretot en la pràctica del muntanyisme o alpinisme a l'hivern. Distribueixen el pes de la persona sobre una superfície més gran de manera que el peu no s'enfonsi completament a la neu, a conseqüència del que s'anomenava "flotació".\nLes raquetes de neu tradicionals tenen un marc de fusta dura amb cordons de pell. I les modernes, majoritàriament, són fetes de metall lleuger o són una única peça de plàstic acoblada al peu per a distribuir el pes. A més, generalment s'aixequen per la part de darrere per a millorar la maniobrabilitat. Per al seu bon funcionament no han d'acumular neu, per això tenen una reixeta, i han de tenir bones fixacions als peus.\nMentre avui s'utilitzen principalment per al lleure, excursionistes i corredors als que agrada continuar fent-ho a l'hivern, en el passat eren eines essencials per a comerciants de pell, caçadors i qualsevol persona que necessités moure's per àrees on nevava sovint de forma severa. Fins i tot avui, les raquetes de neu són necessàries per a guardes forestals i altres col·lectius que han de ser capaços de moure's per àrees inaccessibles a vehicles motoritzats quan hi ha neu profunda.\n1.2 Pobles indígenes nord-americans\n1.3 Ús de les raquetes pels europeus\n3 Tècniques emprades amb raquetes de neu\n3.1.2 Trajecte Ascendent\n3.1.4 Obrir el sender\n3.3 Efectes adversos\n3.4 Recreació d'hivern\n4 Competicions esportives\nFabricant de raquetes de neu tradicional, c. 1900-1930\nAbans que la gent construís raquetes de neu, la natura proporcionava exemples. Diversos animals, especialment la llebre de raquetes de neu, van tenir al llarg dels anys una evolució i van desenvolupar uns peus sobredimensionats que els permetien moure's més ràpidament per sobres de la neu.\nNo es coneix amb precisió l'origen i l'edat de les raquetes de neu, tot i que els historiadors creuen que es van inventar fa d'uns 4.000 fins a 6.000 anys, probablement a partir de Àsia Central. El arqueòleg britànic Jacqui Wood va suposar que l'equipament interpretat com el marc d'una motxilla de la mòmia Ötzi (del període Eneolític) era part d'una raquetes de neu. Strabo va escriure que els habitants del Caucas solien unir superfícies planes de cuir sota els seus peus i que els seus habitants utilitzaven superfícies rodones de fusta, cosa similar als blocs. No obstant això, la "tradicional" raqueta de neu que coneixem avui en dia tenia orígens directes als indígenes nord-americans, per exemple, els Huron, Cree, etc., Samuel de Champlain va escriure, fent referència a les Primeres Nacions d'Hurons i Algonquins, a les seves memòries de viatges (V.III, pàg. 164), "A l'hivern, quan hi ha molta neu, ells (els indis) fan una mena de raquetes de neu que són de dues a tres vegades més grans que aquelles a França, que es lliguen als peus, i així van sobre la neu, sense enfonsar-s'hi, altrament no podrien caçar ni anar d'un lloc a l'altre ”.\nEl 2016, científics italians van informar que "les raquetes de neu més antigues del món" descobertes als Dolomites i datades entre el 3800 i el 3700 aC \nPobles indígenes nord-americans[modifica]\nDibuix de Ojibwa interpretant un ball amb raquetes de neu per George Catlin\nEls indígenes d'Amèrica del Nord van desenvolupar les raquetes de neu més avançades i diverses abans del segle XX. Gairebé tots els pobles indígenes de les Amèriques van desenvolupar la seva forma particular de sabata, sent la més simple i primitiva les de l'extrem nord. Els inuit tenen dos estils, un de forma triangular i d'uns de longitud, i l'altre gairebé circular, tots dos reflectint la necessitat d'una flotació elevada en neu tova i pulveritzada. Tanmateix, al contrari de la percepció popular, els inuit no utilitzaven gaire les raquetes de neu, ja que feien la major part del seu viatge a peu a l'hivern per gel de mar o per la tundra, on la neu no s'acumula profundament.\nCap al sud, la sabata es fa cada vegada més estreta i més llarga, sent la sabata de neu més gran la feta pels Cree, que fa gairebé 6 ft (1,8 m) de llarg i es va dirigir a la punta del peu. Fins i tot models més petits, desenvolupats sobretot pels Iroquesos, són més estrets i més curts, reflectint la necessitat de maniobrabilitat en les zones de bosc.\nEls indis de les planures portaven raquetes de neu a les seves temporades de caça d'hivern dels bisons abans que els cavalls fossin introduïts. Malgrat la seva gran diversitat de forma, les raquetes de neu eren, de fet, un dels pocs elements culturals comuns a totes les tribus que vivien on els hiverns nevats, en particular, a les regions del nord.\nÚs de les raquetes pels europeus[modifica]\nRepresentació del viatger suec amb cavall del segle XVI\nEls europeus van adoptar les raquetes de neu durant el primer colonialisme, en el que més tard es va convertir en Canadà i els Estats Units. Els francesos voyageurs i els coureurs des bois van començar a viatjar per totes les terres dels grups indígenes del nord (Cree, Heuron i Algonquins) a finals del segle XVII per atrapar animals i comerciar mercaderies. Per viatjar eficaçment pel terreny i degut al clima, van utilitzar les eines de les poblacions autòctones, com ara les raquetes de neu i les canoes. Les raquetes de neu es van popularitzar durant les guerres franceses i índies, durant conflictes com la batalla de les raquetes de neu, quan les faccions francesa/índia i britànica portaven raquetes de neu per combatre.\nEl Oxford English Dictionary informa que el terme l'utilitzaven els anglesos ja des del 1674. El 1690, després que una partida d'atac franco-india va atacar un assentament britànic prop del que avui és Schenectady, Nova York, els britànics van agafar raquetes de neu i van perseguir als atacants per gairebé , recuperant finalment les persones i les mercaderies preses pels seus atacants.\nLes raquetes en forma de llàgrimes "que porten els llenyataires" són aproximadament 40 polzades (1,0 m)de proporció llarga i ampla, mentre que la sabata del rastrejador té més de de llarg i és molt estreta. Aquesta forma, l'estereotipada de raquetes de neu, s'assembla a unraqueta de tennis, i en realitat el terme francès és "raquette à neige". Aquest formulari va ser copiat pels clubs canadencs de raquetes de neu de finals del segle XVIII. Fundats amb finalitats d'entrenament militar, es van convertir en els primers usuaris recreatius de raquetes de neu.\nEls clubs de raquetes de neu, com el Montreal Snow Shoe Club (1840) van escurçar la llàgrima a aproximadament de llarg i d'ample, lleugerament cap amunt, que acaba cap amb una punta de cua al darrere. Es fa molt lleuger amb motius de cursa, però molt més costós per fer excursions o caçar. La cua manté la sabata recta mentre camina.\nUna altra variant, el "bearpaw", acaba amb un taló corbat en lloc d'una cua. Si bé a molts entusiastes els va semblar més difícil d'aprendre, ja que eren més gruixuts al mig i bastant molests, tenien l'avantatge de ser més fàcils de moure i àgils en espais molt reduïts. Es van desenvolupar dues formes de raquetes de neu tradicionals: una versió oriental utilitzada pels "spruce gummers" que consisteix en un marc ovalat amb mènsules de fusta i una versió occidental amb un marc triangular arrodonit i sense reforç de fusta.\nLes raquetes tradicionals estan fetes d'una sola franja de fusta dura, generalment freixa blanca, corbades i arrodonides juntes als extrems i recolzades al mig per una lleugera barra de creu. L'espai dins del marc s'omple amb una estreta teranyina de tires de caribou, deixant una petita obertura just darrere de la barra creuada per al dit del peu mocassinat. Es fixen al mocassí per unes tires de cuir, de vegades per sivelles. Aquest tipus de sabates encara són fetes i venudes per pobles nadius.\nParella canadenca amb raquetes de neu el 1907\nFora de poblacions indígenes i algunes competicions com els Arctic Winter Games(Jocs d'hivern de l'Àrtic), molt poques de les antigues raquetes de neu són utilitzades pels aficionats, tot i que algunes les valoren per l'artesania implicada en la seva construcció. De vegades es veuen com a decoracions, muntades en parets a les cases d'alta muntanya.\nTot i que molts entusiastes prefereixen les raquetes d'alumini, encara hi ha un gran grup d'afeccionats a raquetes de neu que prefereixen raquetes de fusta. Els marcs de fusta no es congelen tan fàcilment. Molts entusiastes també prefereixen les raquetes de fusta perquè són molt silencioses.\nMentre que l'ús recreatiu de raquetes de neu va començar amb clubs de raquetes de neu al Quebec, a Canadà (on celebraven esdeveniments on es combinaven carreres i excursions amb menjar i beguda), la fabricació de raquetes de neu amb finalitats recreatives va començar realment a finals del segle XIX, quan l'ús recreatiu de les taquetes es va generalitzar.\nA finals del segle XX la raqueta de neu va patir un redisseny radical. Va començar a la dècada de 1950 quan l'empresa Tubbs amb seu a Vermont va crear la Green Mountain Bearpaw, que va combinar la escassetat d'aquest estil amb una amplada encara més estreta de la que s'havia utilitzat anteriorment (Pospisil 1979). Es va convertir ràpidament en una de les raquetes de neu més populars del seu dia.\nEl 1972, experimentant amb nous dissenys a Washington, Gene i Bill Prater van crear la raquetes de neu coneguda avui. Van començar a utilitzar tubs d'alumini i van substituir els encaixos per cobertes de neoprè i nylon. Per fer-los més fàcils d'utilitzar en l'alpinisme, els Prater van desenvolupar un lligat articulat i van afegir tacs a la part inferior de la sabata.\nL'empresa Sherpa Snowshoe va començar a fabricar aquestes sabates "occidentals" i es van mostrar molt populars. Els usuaris de raquetes de neu de l'est dels EEUU eren inicialment una mica més escèptics, creient que l'estil era innecessari a l'est, fins que els Prater demostraren la seva efectivitat millorada a l'ascensió del Mount Washington a New Hampshire.\nAquests utilitzen un marc d'alumini o acer inoxidable i aprofiten els avenços tècnics en plàstics i el modelat per injecció de polímers per fer una sabata més lleugera i duradora. Requereixen poc manteniment i solen incorporar agressius crampons.\nAlguns, com el model "Denali" realitzat per Mountain Safety Research, no utilitzen cap bastidor metàl·lic i poden ser equipats amb extensors opcionals de cua desmuntables. Els models més nous tenen aixecadors de talons, anomenats "ascendents", que es posen de manifest per facilitar la pujada del turó.\nL'ús de cobertes massives en lloc de les xarxes estàndard va ser una sorpresa per a molts entusiastes, ja que va desafiar la creença que feia temps que la gelosia era necessària per evitar que la neu s'acumulés a la sabata. A la pràctica, però, sembla que hi ha poca neu per les obertures en qualsevol tipus de sabata.\nLes cobertes de neoprè/niló també mostraven una resistència a l'aigua superior, ni s'estenen com a pell bruta quan estiguin mullades ni requereixen tractament anual amb vernís, característiques que es van apreciar immediatament. Finalment, es van substituir per materials encara més lleugers com ara polipropilè. Aquesta tendència també va donar lloc a la creació de raquetes de neu inflables de diferents teixits com cordura i poliuretà termoplàstic (TPU).\nAquests dissenys més atlètics han ajudat a l'esport a gaudir d'un renaixement després d'un període d'eclipsi, quan els recreatius d'hivern mostraven més interès per l'esquí. Als EUA, el nombre de raquetes de neu es va triplicar durant els anys noranta.\nDe fet, les estacions d'esquí amb terreny disponible comencen a oferir rutes de raquetes de neu per als visitants, i algunes zones populars de senderisme són gairebé tan ocupades en els mesos més freds com els caps de setmana d'estiu càlids.\nTècniques emprades amb raquetes de neu[modifica]\nRaquetes de neu al Bryce Canyon.\nLes raquetes de neu funcionen millor quan hi ha suficient neu sota d'elles per empaquetar una capa entre elles i el terra, normalment a una profunditat de 8 polzades (20 cm)o més. Tanmateix, al contrari de la creença popular, les raquetes de neu funcionen malament en terrenys molt glaçats i escarpats. En comparació amb els grampons, les raquetes de neu ofereixen relativament poca adherència al gel. És freqüent que portant les raquetes de neu puguin pujar per un pendent pronunciat fins a arribar a un cim i després tinguin dificultats per tornar enrere, ja que baixar sol ser més difícil que ascendir. En condicions de gel, les rutes d'excursionisme d'estiu poden requerir habilitats i equipament d'alpinisme i no de raquetes de neu.\nSovint es diu que que si es pot caminar, es pot fer amb raquetes de neu. Això és cert en condicions òptimes, però cal fer anar adequadament les raquetes de neu per a caminar. El mètode de caminar és aixecar lleugerament les sabates i lliscar les vores interiors les unes de les altres, evitant així la "marxa de cavall" antinatural i que provoca més cansament del que seria necessàri.\nLes habilitats a peu són fàcilment transferibles a trajectes senzills amb raquetes de neu, però no sempre és així en el cas de donar voltes. Si bé un caminant amb raquetes de neu amb espai per fer-ho, pot, i sol fer-ho, simplement caminar en un petit semicercle, en una pendent pronunciada o en quarts propers com un bosc boreal, pot resultar poc pràctic o impossible. Per tant, és necessari que en aquestes circumstàncies s'executi un "gir de patada" similar al que s'utilitza als esquís: aixecar un peu prou alt per mantenir tota la raquetes de neu a l'aire mantenint l'altra plantada, posant el peu a un angle recte a l'altre (o el més a prop possible de la situació i del confort físic de la raquetes de neu), després plantar-lo a la neu i repetir ràpidament l'acció amb l'altre peu. Això és molt més fàcil d'aconseguir amb pals.\nAlgunes raquetes de neu modernes tenen barres que es poden posar per pendents ascendents. El taló de la persona que porta el teixit pot descansar a la barra.\nSi bé les millores de desviació i tracció a les raquetes modernes han millorat molt les capacitats d'escalada de raquetes de neu, a pistes molt abruptes, encara és beneficiós fer "passos de puntada", xutant els peus de les sabates a la neu per crear una mena d'escales de neu per beneficiar l'ascens al proper viatger, ja que les pot utilitzar.\nDe forma alternativa, les raquetes de neu poden utilitzar tècniques prestades dels esquís: l'espatllera (caminar muntanya amunt amb les sabates inclinades cap a l'interior en un angle per augmentar el seu suport) i la cara posterior.\nPer a aquells raquetistes que utilitzen pals, pot ser més fàcil confiar en els pals per "tirar-se" a si mateixos amb passos regulars, fins a la pendent.\nUna vegada que un sender ha estat trencat per una muntanya o un turó, les raquetes de neu solen trobar una manera d'accelerar el viatge de tornada que aconsegueix ser també divertit i recolzar els músculs de les cames: glissading (lliscar cap avall recolzat sobre les seves natges). Això no malmet el rastre i, de fet, ajuda a empaquetar millor la neu per als usuaris posteriors.\nEn situacions en què han de trencar el descens de la pista i, per tant, no poden lliscar, les raquetes de neu corren de baixada en passos exagerats, lliscant lleugerament sobre la neu com ho fan, una opció a vegades anomenada "pas lliscant". També són efectius els pals situats al davant mentre descendeixes amb un pas regular. Si porten pals i tenen una experiència adequada, també poden utilitzar tècniques d'esquí com Telemarking.\nObrir el sender[modifica]\nUn rastre de raquetes de neu\nSobre la neu acabada de caure és necessari que algú amb raquetes de neu rastregi "un rastre". Això és esgotador (pot requerir fins a un 50% més d'energia que simplement seguir endarrere) fins i tot en un terreny pla, i sovint en grups aquest treball es comparteix entre tots els participants.\nUn obridor de senders pot millorar la qualitat de la ruta següent mitjançant una tècnica, similar a la de senderisme pas de descans, anomenada "estampació": fer una pausa momentàniament després de cada pas abans de posar tot el pes al peu. Això ajuda a allisar la neu que hi ha a sota i la compacta encara millor per al proper usuari.\nUn rastre ben marcat sol ser una ruta a la neu aproximadament 6–8 polzades (15–20 cm)de fondària i 2 peus (61 cm)d'ample.\nEn condicions suaus, seguir senders trencats per esquiadors de muntanya pot ser difícil per les raquetes de neu. A més, atès que les raquetes de neu es destrueixen les pistes d'esquí, moltes zones demanen que les raquetes de neu observin la tradicional cortesia de paisatge i es quedin fora de les pistes d'esquí. Les pistes d'esquí normalment són molt més estretes que un sender típic de raquetes de neu, i menys ben empaquetades perquè els esquís ofereixen més flotació que les raquetes de neu. En la majoria dels casos, la pista d'esquí ofereix poc avantatge i posar una pista independent de raquetes de neu permet que les raquetes de neu i els esquiadors tinguin una experiència positiva i eviti el conflicte amb els esquiadors que sovint es queixen de tenir les pistes destruides i el seu gaudi es veu molt reduït.\nUna jove amb raquetes de neu amb un ocell salvatge\nLa raquetes de neu amplia el potencial d'exercicis disponible a l'hivern. A partir del 2006, almenys 500 escoles nord-americanes, majoritàriament però no exclusivament al nord-est dels Estats Units, han començat a oferir programes de raquetes de neu a les seves classes d'educació física per ajudar a combatre l'obesitat. Tenia el benefici afegit de ser més suau als peus que caminar o fer les rutes equivalents, ja que la neu pot amortir l'impacte del peu.\nPer la mateixa raó, és menys perjudicial per al medi ambient, ja que la neu també amortitza la terra contra l'impacte de tants excursionistes i campistes, disminuint el rastre, l'erosió i altres efectes d'ús intens.\nLes raquetes de neu fan diferents i noves excursions familiars. Permet a la gent explorar llocs de difícil accés a les fronteres nevades i, si la neu és prou profunda, es poden obviar més fàcilment obstacles com els grans blocs i els troncs caiguts.\nLes raquetes de neu usades de forma inadequada poden conduir a serioses lesions dels peus i turmells que els canadencs van anomenar mal de raquette. Les raquetes de neu modernes són molt més lleugeres i còmodes, de manera que la coixesa causada per la raquetes de neu ara és molt més rara.\nTot i això, molts practicants de l'esport amb raquetes de neu descobreixen que les cames, especialment el Múscul tríceps sural, triguen una estona a acostumar-se a la raquetes de neu a principis de cada hivern. Freqüentment el primer gran esforç els deixa dolor de diversos dies després.\nUn practicant de raquetes de neu portant uns esquís per la baixada\nEl ressorgiment de l'interès per fer raquetes de neu a finals del segle XX es va deure, en alguna part, al snowboard, que van prendre com a manera d'arribar a altres zones, mentre que encara tenien prohibit la majoria de les zones d'esquí. Les seves similituds amb les raquetes de neu, en forma i ús, van fer que molts d'ells les continuessin utilitzant fins i tot després que els snowboarders tinguessin la possibilitat d'utilitzar la majoria de pistes d'esquí. Malgrat que ara la majoria de les zones d'esquí permeten els snowboarders, hi ha un interès creixent per la pràctica. El recent desenvolupament de splitboards ha permès als snowboarders accedir al país sense la necessitat de raquetes de neu.\nEsquiadors de baixada també van trobar les raquetes de neu útils per arribar a les mateixes zones.\nRaquetes de neu modernes\nEls corredors han descobert que l'ús de raquetes de neu lleugeres els permet continuar fent exercici i curses durant l'hivern. Igual que els seus homòlegs de clima càlid, els esdeveniments cobreixen totes les distàncies, des de sprints de 100 m fins als 100 km de l'"Iditashoe". Fins i tot hi ha esdeveniments amb obstacles.\nEls segments de raquetes de neu han esdevingut comuns en molts esdeveniments multiesportius i curses d'aventura, inclòs un segment obligatori de raquetes de neu al quadratlon d'hivern. Alguns competidors en aquests esdeveniments com Sally Edwards i Tom Sobal han aparegut com a estrelles.\nSi bé hi ha hagut curses de raquetes de neu molts anys, com a esport organitzat, és relativament nou. L'Associació de raquetes de neu dels Estats Units va ser fundada el 1977 per servir com a òrgan de govern de raquetes de neu competitives. Té la seva seu a Corinth, Nova York, que es considera la "capital de la neu del món". Organitzacions similars, com el European Snowshoe Committee i la Xikyu Network japonesa, organitzen també competicions. A Europa s'organitza la Copa d'Europa de curses amb raquetes de neu.\nLes curses de raquetes de neu formen part dels Arctic Winter Games i els Olímpics especials d'hivern. Tot i això, encara no són un esdeveniment Olímpic oficial.\n↑ «Raquettes GV - Fabricant de raquettes à neige». Raquettes GV.\n↑ «The Times - UK News, World News and Opinion».\n↑ «Snowshoes and the Canadian First Nations». Snowshoe Magazine.\n↑ Squires, Nick «World's oldest snowshoe found on a glacier in Italy's Dolomites». The Telegraph, 12-09-2016.\n↑ Stueck, Wendy. Les raquetes de neu creen una falsa confiança, diu un veterà de rescat que l'home pot lliscar fins a la seva mort The Globe and Mail 7 de desembre de 2009, recuperat l'1 de gener de 2010\nPospisil, Allan. At Vermont Tubbs they still make snowshoes the way they used to. 51, 1979-11-19, p. 6.\nHistoria de les raquetes de neu a Canada\nL'Universitat de Maine exhibeix online "Snowshoes: A Gift from Gluskabe" informació que inclou raquetes de neu autòctones, nord-orientals, francoamericanes i actuals\nCom es fa unes raquetes de neu tradicionals (vídeo).\nObtingut de «https://ca.wikipedia.org/w/index.php?title=Raquetes_de_neu&oldid=22011457»\nLa pàgina va ser modificada per darrera vegada el 23 set 2019 a les 21:00.


Comencen els actes conmemoratius del Dia Mundial de l'Alzheimer 2013. | afabaix\nComencen els actes conmemoratius del Dia Mundial de l'Alzheimer 2013.\nAFA Baix Llobregat organitza més d'una setantena d'actes, per conscienciar sobre la problemàtica de l'Alzheimer. Descarrega't aquí el programa.\nCom cada any, el proper 21 de setembre commemorem el Dia Mundial de l’Alzheimer a la comarca del Baix Llobregat. Hem programat un seguit d’actes amb un doble objectiu. Per una banda sensibilitzar la societat sobre les característiques d’aquesta patologia i de com afecta als malalts, les seves famílies i les persones que en tenen cura. I per altra, reivindicar els recursos i ajudes per tal de trobar solucions que els permeti gaudir de l’atenció que necessiten. Per tot aixó volem que sigui una jornada reivindicativa.\nAvui, l’Alzheimer és un problema sociosanitari de primera magnitud, que afecta a més de 3’5 milions de persones a Espanya (entre malalts i familiars), que ha de ser abordat donant recolzament no sols als malalts sinó als que en tenen cura, que necessiten solucions i ajudes que en aquest moment de crisi no s’haurien de veure retallades ni minvades, donat que és un col·lectiu amb un elevat grau de dependència i que requereix atenció les 24 hores del dia.\nEl nostre lema per aquest any és “Mai no estaràs sol” i desitgem que no només es quedi en un eslògan, sinó que suposi també la implicació de tots vosaltres, familiars i amics, doncs com sabem, la unió fa la força i els nostres malalts necessiten de tots plegats, per tenir una veu que faci valer els seus drets, ja que ells no poden defensar-se per si mateixos.\nVolem agrair-vos la vostra col·laboració i la de totes les administracions, entitats i voluntaris que fan possible poder continuar la nostra tasca i poder mantenir els nostres serveis en benefici dels afectats per la demència. Per participar com a voluntaris a les taules informatives o a qualsevol altra activitat programada, adreceu-vos a les vostres delegades o delegats.\nGràcies per col·laborar un any més i compartir les nostres inquietuds i els nostres desitjos.\nMª Rosa Giner Quiñonero\nDescarrega't el programa dels actes organitzats des d'AFA Baix per conmemorar el Dia Mundial de l'Alzheimer.


La setmana que ve serem Catalan/es molt més Lliures! (432) | GRUP D'OPINIÓ ARA LLIURES (GOAL)\n← Les Fronteres de la Incultura (428)\nRespecte (433) →\nDarrer Recull de la setmana, ja que ara ens centrarem en la feina de carrer de cara a aquest diumenge 9N. És l’editorial d’en Vicenç Partal al vilaweb.cat. En Vicenç ha viscut moltes independències europees com a periodista i parla força clar i s’atreveix a fer un pronòstic, jo també:\nSalut i Entusiasme, marxo avui dijous amb un DNI espanyol i espero tornar la setmana que ve sent un Català Lliure!\nTot segueix el manual on s’exposa com un país es fa independent —ja us dic jo que hi és, aquest manual, tot i que ningú no ho reconega. I, sincerament, la notícia no podia ser millor. La setmana que vivim, aquesta setmana concreta, serà recordada amb majúscules en el futur, quan arribe el dia que hàgem de contar què ha passat, què ens ha passat. I ara ens passa, simplement, que ens desconnectem d’Espanya a una velocitat vertiginosa. Recordeu allò que he dit sovint: passa de sobte, passa de pressa, passa d’improvís, passa suaument.\nPrimer Espanya trenca unilateralment el marc autonòmic amb un cop d’estat, un altre —judicial, aquesta volta. Immediatament després, el govern català anuncia que les lleis espanyoles ja no són de compliment obligatori a Catalunya —no ho diu així, però diu això. I el país reacciona al carrer. Amb repics d’atuells impressionants, que són el preludi d’un diumenge d’entusiasme. I això també ho diu el manual: l’entusiasme és encomanadís. Molt.\nEl manual prossegueix: Espanya no sap què fer. De sobte s’adona que ha caigut en el parany. No pot tolerar que es vote perquè això equival a acceptar internacionalment que ja no controla el Principat, que ja no és l’estat que mana a Barcelona. Però si s’hi oposa té un cost enorme per a ells. Detenir el president Mas? Enviar la policia? Fer eixir l’exèrcit al carrer? Si s’hi atreveix, perd. A l’instant. Si no s’hi atreveix, també perd. I el rellotge avança implacable: tic-tac, tic-tac. Falten tres dies, solament tres dies per a començar a votar.\nI van passant capítols i més capítols del manual. Tots acceleradament, tan acceleradament que em sorprèn a mi i tot. La premsa internacional comença a entusiasmar-se amb la notícia —ja hi ha sis-cents corresponsals acreditats diumenge. Hi ha polítics estrangers que comencen a parlar sense embuts —ho ha fet Gysi a Alemanya, avui les esquerres de l’Amèrica Llatina fan una conferència de premsa a Barcelona—, una muntanya d’Irlanda apareix decorada amb el ‘Yes! Yes!’ i comencen a circular fotografies d’eurodiputats que alcen cartellets a favor nostre…\nCrec que tots notem que l’olor de pluja, aquella de què parlava fa pocs dies, s’intensifica a cada instant. Però no us hi acostumeu. La Història, amb majúscules, només la podem escriure molt de tant en tant. I a nosaltres ens ha tocat aquesta setmana. Prohibit fallar.


Presentem l'informe “Emergència habitacional, pobresa energètica i salut: Inseguretat residencial a Barcelona 2017 - 2020” | Observatori DESC\nPresentem l'informe “Emergència habitacional, pobresa energètica i salut: Inseguretat residencial a Barcelona 2017 - 2020”\nAnalitzem la realitat existent aportant dades pròpies quantitatives i qualitatives per a aprofundir en la problemàtica de la pèrdua de l'habitatge, l'accés als subministraments i les conseqüències en la salut.\nAvui 16 de juliol de 2020 la PAH de Barcelona, l'Aliança contra la Pobresa Energètica, l’Observatori DESC, l'Associació Catalana d'Enginyeria Sense Fronteres i l'Agència de Salut Pública de Barcelona fem públic l'informe “Emergència habitacional, pobresa energètica i salut: Inseguretat residencial a Barcelona 2017 - 2020”.\nL'informe resumeix les coordenades que expliquen la situació d'emergència o crisi habitacional actual amb perspectiva històrica, a través de dades sobre la seva evolució, conjugant elements vinculats a les polítiques públiques, les lleis, i l'acció de la ciutadania.\nAixí mateix, l'informe aporta dades sobre quins són els col·lectius més afectats per la pèrdua de l'habitatge, com la pobresa energètica no és únicament una qüestió estacional i xifres sobres els impactes en la salut, no sols física sinó també mental d'aquestes problemàtiques, entre moltes altres. A més l'informe aporta recomanacions dirigides principalment a l'ajuntament de Barcelona però també a altres administracions per a revertir aquestes situacions.\nEn l'àmbit jurídic, en l'informe s'analitzen els avenços legals en matèria d'habitatge que s'han produït en els últims anys, tant en l'àmbit estatal, autonòmic i local així com pel que respecta a la pobresa energètica, començant per la liberalització a escala europea del sector i quin impacte ha tingut en les regulacions estatals i centrant-se també en les principals novetats dels últims anys encaminades a garantir l'accés als subministraments bàsics. Respecte al dret a la salut, es fa un recorregut al llarg dels diferents textos normatius de caràcter internacional que inclouen la protecció de la salut com a peça clau per a la consecució d'una vida digna.\nA més, s'analitza el perfil sociològic i demogràfic de les persones que participen en la PAH Barcelona i l’APE amb problemes d'habitatge i d'accés als subministraments bàsics desglossada segons la problemàtica i s'avalua el seu impacte en la salut, complementades amb entrevistes personals a les pròpies persones que participen tant en la PAH com en l’APE.\nPer a finalitzar, l'informe conclou amb les conclusions més rellevants derivades de l'anàlisi de dades i s'elaboren una sèrie de recomanacions per als diferents nivells de l'Administració pública, orientades a abordar la problemàtica que l'informe estudia.\nEn les últimes recerques s'havia posat el focus en la devastadora “bombolla immobiliària”, concretament, en l'informe de 2013 “Emergència habitacional en l'Estat espanyol: la crisi de les execucions hipotecàries i els desnonaments des d'una perspectiva de Drets Humans”; en el de 2015, titulat “Emergència habitacional a Catalunya. Impacte de la crisi hipotecària en el dret a la salut i els drets dels nens”; i en 2016, en l'informe “Exclusió residencial al món local: Informe de la crisi hipotecària a Barcelona (2013-2016)”. Els tres permeten aprofundir, tant en el perfil sociodemogràfic de les famílies que van sofrir aquests processos com en el comportament de les entitats financeres, les condicions hipotecàries i l'impacte en la salut i la infància.\nEn el present Informe volem aprofundir en el treball iniciat a les “Radiografies de la situació del dret a l'habitatge, la pobresa energètica i el seu impacte en salut a Barcelona”, publicades en 2018. Tres estudis que avaluen la problemàtica de persones amb problemes d'habitatge, ja sigui per hipoteca, lloguer i/o ocupacions o subministraments, amb enfocament de gènere i impacte sobre la salut.\nDijous vinent 23 de juliol a les 18h realitzarem la presentació pública de l'informe de manera online. Podeu inscriure-us gratuïtament en aquest enllaç. Us hi esperem!


Ricard Muñoz: “La nostra obligació és competir i fer tot el possible per guanyar” - FC Barcelona\nHomeSeccionsHoquei PatinsPrimer EquipNotíciesRicard Muñoz: “La nostra obligació és competir i fer tot el possible per guanyar”\nRicard Muñoz: “La nostra obligació és competir i fer tot el possible per guanyar”\nEl tècnic blaugrana creu que el seu conjunt s’està “consolidant com a bloc” i que, a la Supercopa d’Espanya, intentaran repetir les coses que van funcionar la temporada passada “L’equip ha de competir durant els 50 minuts” ha ressaltat el capità Aitor Egurrola\nRicard Muñoz, en un temps mort del partit davant el Lloret / VICTOR SALGADO - FCB\nEl FC Barcelona Lassa d’hoquei patins afronta aquest dissabte (17.00 hores) les semifinals de la Supercopa d’Espanya contra el Moritz Vendrell. L’objectiu és sumar el segon títol de la temporada: “Som dos equips que ens coneixem força bé. Intentarem ser molt dinàmics, fer córrer el rival i tenir moltes ocasions de gol”, ha dit el tècnic Ricard Muñoz.\nPer la seva banda, el capità Aitor Egurrola ha destacat les ganes i la il·lusió amb què l’equip afronta el partit: “Tenim la garantia que el treball està ben fet. Estem amb moltes ganes i amb molta il·lusió”, ha assegurat el capità.\nAquestes són les altres declaracions dels protagonistes:\n“No és el moment més òptim. Venim de competir diumenge, dimecres i ara dissabte un altre cop i això físicament es nota”.\n“Tant nosaltres com el Vendrell som dos equips que apostem per un hoquei més ofensiu. Darrerament els partits contra ells són partit amb molts gols”.\n“El Vendrell té un bloc bastant similar al de la temporada passada. Serà un partit molt disputat, molt competitiu”.\n“És un equip molt perillós. Tenen jugadors molt experimentats en aquest tipus de partits. Sabem que hem de fer un partit molt complet durant els 50 minuts”.\n“Portem un mes d’octubre amb molta càrrega de partits i això en l'aspecte físic es nota. Però crec que ens estem acostumant a aquesta dinàmica i ara estem molt millor que fa dues setmanes”.\n“Estem contents que el Matias hagi pogut començar a entrar en la dinàmica del grup. Si pot jugar serà una gran notícia, però també tenim altres jugadors preparats per tenir minuts”.\nHoquei patins: Ricard Muñoz i Aitor Egurrola... by fcbarcelona\nSense marge d'error a la Supercopa


La Cerdanya, 25 de setembre 2017: ESTELADA DE RÈCORD A LLÍVIA – Pirineus TV\nMés de 200 voluntaris han participat a la Gran Encesa de Cerdanya, que s'ha celebrat aquest dissabte al camp de futbol de Llívia. Després de col·locar el dia abans les 81.000 espelmes, a les vuit del vespre els veïns i visitants de totes les edats han començat a encendre-les amb l'objectiu de batre un rècord Guinness: fer l'estelada d'espelmes més gran de la història. I, després de més de dues hores, ho han aconseguit. Aquesta es la imatge que es podia veure des de l'aire: una estelada il·luminada de 45 metres d'ample per 72 de llargada. El mosaic també ha inclòs un SÍ de grans dimensions.\nUn cop s'han encès totes les espelmes, molts han volgut immortalitzar el moment o compartir-ho a les xarxes socials. Després els assistents s'han aplegat al voltant del mosaic per cantar l'himne de Catalunya.